rlitschk/wikidir huggingface dataset:
Soors (hoochdüütsch Sadersdorf) is en lütt Oort in de Gemeen Kutenhult in’n Landkreis Stood, Neddersassen. Dat Dörp liggt an’n Beek Otter, de twüschen Soors un Kutenhult sien Born hett un in de Oost flütt. De Naveröörd sünd Mulsen in’n Noorden, Kutenhult in’n Noordoosten, Aasp in’n Oosten, Bredenbeek, Baast un Farm in’n Süüdoosten, Byhusen in’n Süüdwesten, Heesdörp un Hemelingbossel in’n Westen un Eßel in’n Noordwesten. Soors is en jungen Oort un eerst na 1791 grünnt worrn. Vör 1852 weer dat Dörp in de Böörd Mulsen binnen dat Amt Harsfeld. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. Soors is an’n 1. Januar 1929 mit de Gemeen Kutenhult tohoopleggt worrn. Soors is evangeelsch-luthersch präägt un höört siet 1822 bi’t Kaspel Mulsen. Soors liggt an de Kreisstraten K 42 un K 43. De K 43 löppt na Süüdoosten, warrt in’n Landkreis Rodenborg to de K 109 un löppt na Baast un Farm. De K 42 löppt in’n Noordoosten na Kutenhult an de Landsstraat 123 un warrt in’n Süüdwesten in’n Landkreis Rodenborg to de K
James Ludlow Elliot (* 17. Juni 1943 in Columbus, Ohio; † 3. März 2011 in Wellesley, Norfolk County, Massachusetts) weer en US-amerikaansch Astrophysiker. He studeer Physik am Massachusetts Institute of Technology un hett 1972 sien Doktertitel in Astronomie an de Harvard University makt. He weer ünner annern Perfesser för Physik an dat MIT un bit to sien Dood, Direkter vun dat George R. Wallace, Jr. Astrophysikalisch Observatorium. He hett ok to en wetenschaplich Grupp hörrt, dat de Erwärmung up Triton beobachten un utweerten dee. Umstreeden is, of James Elliot, Edward W. Dunham un Douglas J. Minkam de Ringe vun den Uranus opdeckt, oder of William Herschel de Ringe all in dat Johr 1789 opdeckt hett. In’ Momang gellen Elliot, Dunham un Minkam as de Opdecker. Elliot weer verheiraadt un harr twee Döchter. Storven is he an en Krebserkrankung. De Asteroid Elliot is nah hüm nömmt wurrn. Artikel över James Elliot in de The New York Times
Minna Burgarth weer en düütsch Schrieverin. Minna Burgarth weer Schoolmeestersche. Nah hör Pensioneeren leev se in Garsteed bi Hamborg. Af Enn' vun de 1920er Johren hett se en Reeg vun Kinner- un Jöögdböker schreven. Nothart der Knecht, Hamborg-Fuhlsbüttel 1929 Wirad von Boizenburg, Frankfort a.M. 1930 Hans und Grete, Halle 1931 (ünner de Naam Minna Burgarth-Bertram) Die Einhartkinder, Stuttgart 1932 (ünner de Naam Minna Burgarth-Bertram) Aufregung um Annemie, Halle 1933 (ünner de Naam Minna Burgarth-Bertram) Die Glocken läuten Sturm, Stuttgart 1935
Mulsen (hoochdüütsch Mulsum) is en Dörp in de Gemeen Kutenhult in’n Landkreis Stood, Neddersassen. De Swing hett ehren Born twüschen Mulsen un Öölm. Von dor is de Beek ok över den Oost-Swing-Kanaal mit de Oost verbunnen. De Naveröörd sünd Hogenoh in’n Noorden, Freenbeek un Wehl in’n Oosten, Kutenhult un Eßel in’n Süden un Öölm in’n Westen. De Oort kummt al in de Tied 1111 bet 1116 as Mulesla in en Oorkunn vör un weer en egen Kaspel. De Möhl Anna-Maria is 1843 boot worrn. In’n Eersten Weltkrieg sünd 52 Soldaten ut Mulsen fullen oder vermisst un in’n Tweten 132. Vör 1852 weer dat Dörp in de Böörd Mulsen binnen dat Amt Harsfeld. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 hett dat denn to’n Kreis Stood höört un von 1932 af an to’n hüdigen Kreis Stood. Mulsen is an’n 1. Juli 1972 bi de Gemeenreform in Neddersassen mit de Gemeen Kutenhult tohoopleggt worrn. An’n 28. März 1990 hett de neddersassische Landdag beslaten, dat Mulsen un welk annere Gemenen wedder sülvstännig warrn schullen. Dat hett dat Bundsverfatensgericht aver wedder stoppt, vonwegen dat dat mit de Verfaten nich övereen
En physikaalsche Grött is en Egenschop vun en physikaalsch Objekt, de quantitativ bestimmt warrn, also meten warrn kann. De Tosamenhang twüschen physikaalsche Grötten warrt dör physikaalsche Gesetten beschreven. Dat Maat vun en physikaalsche Grött, d. h. wat de Weert vun de Grött is, warrt as Produkt ut en Tall (de Maattall) un en Maateenheit angeven. Mathemaatsch warrt physikaalsche Gesetten in Form vun Glieken unafhangig vun de Eenheiten dorstellt. Grötten, de nich vunenanner afhangig sünd, billt tosamen mit all Grötten, de dorvun afleddt warrn künnt, en Gröttensystem. Wenn een twee Saken verglieken will, bruukt een jümmer en Kriterium, an dat de Vergliek fastmaakt warrt (tertium comparationis). Dat mutt en Egenschop wesen, vun de beide Saken charakteriseert warrt. As physikaalsche Grött betekent man so en Egenschop denn, wenn dat en Wert besitten deit, so dat de Proportschoon vun twee Egenschopsweerten en reellen Tallenfakter is. En Vergliek över en physikaalsche Grött kann also quantifizeert warrn. De Verglieksvörgang to’n Bestimmen vun en Tallenfakter warrt as Meten betekent. De Meetborkeit vun en Egenschop, dat heet, de Angaav vun en eendüdige Meetvörschrift för den Vergliek, de ok wedderholt warrn kann, is liekbedüden mit de Definitschoon vun en physikaalschen Grött. All Egenschoppen vun en Saak fallt in
Kenneth Joseph „Ken“ Peplowski (* 23. Mai 1959 in Cleveland, Ohio) is en US-amerikaansch Klarinettist vun den Mainstream Jazz. Peplowski is all mit 10 Johr apenlich uptreden un speel tonächst in dat Familienorchester (sien Bröer Ted speel Trompeet) un in Polka-Orchestern in de Gegend um Cleveland, hett sück aber in sien High-School-Tiet den Jazz towendt. 1978 bit 1980 tour he mit dat „Ghost-Orchestra“ vun Tommy Dorsey ünner Buddy Morrow (Altsaxophon, aber ok Klarinett), to de Peplowski mit sien Quartett up en Jazzfestival in Cleveland anhörrn dee. Während disse Touren harr he ok Gelegenheit, bi Sonny Stitt to studeeren. 1980 truck he nah New York, wo he in ünnerscheedlich Jazz-Richten speel. Af 1984 weer he as Tenorsaxophonist Liddmaat vun dat (twee Johr för sien Dood vun Benny Goodman ne upleggt) Bennie-Goodman-Orchester. He beschreev Goodman, mit de he faken vergleken wurrd, as harten („extremely tough“) Bandleader, de allerdings tegen sück genauso hart weer as tegen annern un mit de he aber good togang keem. Af 1987 nehm he för Concord Records up: So hett he Mel Tormé un Rosemary Clooney begleit; över 20 Alben speel he as Leader in, u. a. in‘ Duett mit de Gitarristen Howard Alden. Sien „The Natural Touch“
Jens Exler (* 24. Juli 1914 in Flensborg; † 27. März 1987 in Flensborg) weer en plattdüütschen Schriever. Sluderkram in’t Treppenhus Un baven wahnen Engel In: Lexikon deutschsprachiger Mundartautoren. S. 242 Friedrich W. Michelsen: Jens Exler. In: Quickborn 73, 1983, S. 91 List vun plattdüütschen Schrievers Indrag to den Schriever bi de DNB Indrag to den Schriever bi de IMDb Jens Exler in de Datenbank Die niederdeutsche Literatur (hoogdüütsch) Jens Exler
Wolfgang Behrendt (* 18. Mai 1919; † 29. Mai 2001) weer en düütsch Feernsehmoderater un Sprekerbaas vun den heute-Nahrichten in dat ZDF. Wolfgang Behrendt harr Textilkoopmann lernt. En Früend hett hüm denn to dat Radio brocht un he hett denn bit Enn‘ vun de 1940er Johren bi de Berliner Rundfunk arbeit. Doran ansluutend wessel he för teihn Johr to’n RIAS, wo he u. a. de „Schlager der Woche“ präsenteeren dee. Dornah weer he bi den WDR beschäftigt, bit he in‘ April 1963 to’n ZDF gung, wo he bit to sien Rohstand 1982 bleev.
De aktuell Flagg vun de US-Bundsstaat Wyoming wurr an‘ 31. Januar 1917 nah en Designwettstriet inführt. Dat besteiht ut de Silhouette vun en amerikaansch Bisons in Witt, de nah links utricht is, up blau Achtergrund; dat Ganze umrahmt vun toeerst en dünn witt un denn vun en wat breederen rooden Striep. De Bison (in de USA allgemeen Büffel nömmt) betreckt sück up den Ökelnaam vun den Staat, the „Buffalo State“ („de Büffelstaat“). De Bisons kreegen in den Yellowstone-Nationalpark en letzt Rücktoogrebeet. Up de Siet vun den Bison sücht da tut, as wenn dat Siegel vun Wyoming inbrannt is. In dat Zentrum vun den binneren Ring vun dat Siegel steiht en Fru mit en Staff, an de en Banner mit de Upschrift „Equal Rights“ (Gliekberechtigung) hangt. Wyoming weer en vun de eerst Bundsstaaten, de de Gliekberechtigung för Fruen noch in dat 19. Johrhunnert fordern dee. Flagg vun Wyoming bi Flags of the World (engelsch)
Guillermo Uribe Holguín (* 17. März 1880 in Bogotá; † 26. Juni 1971 ok dor) weer en kolumbiaansch Komponist. Holguín studeer anfangs an de Academia Nacional in Bogotá, af 1903 in New York City, af 1907 an de Schola Cantorum in Paris bi Vincent d’Indy Komposition un dornah bi César Thompson un Emile Chaumont in Brüssel Vigelien. Van 1910 bit 1935 weer he Direkter vun dat Konservatorium in Bogotá, dornah weer he as free Komponist tätig. He hett een Oper, ölven Sinfonien, een sinfonisch Dichtung, dree sinfonisch Skizzen, twee Sinfonietten för Klaveer un Orchester, twee Vigelinkonzerten, een Cembalo- un en Bratschenkonzert, Kamermusik, een Kantate, Sakralmusik, Klaveerwarken, Chöre un Leeder. He gellt as de bedüüdenst kolumbiaansch Komponist vun dat 20. Johrhunnert.
Dit Woort hett noch annere Bedüden: kiek dorför ünner Eeßel. Eßel (hoochdüütsch Essel) is en Dörp in de Gemeen Kutenhult in’n Landkreis Stood, Neddersassen. De Oort liggt an’n Beek Otter, de in de Oost flütt. Ut dat Moor an’n Noordrand von Eßel kaamt de Beken Pulvermöhlenbeek (flütt na de Oost) un Köhlhornsbeek (flütt na de Swing). De Naveröörd sünd Mulsen in’n Noordoosten, Kutenhult in’n Oosten, Soors in’n Süüdoosten, Heesdörp in’n Süüdwesten un Öölm in’n Noordwesten. Vör 1852 weer dat Dörp in de Böörd Mulsen binnen dat Amt Harsfeld. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. De Gemeen Eßel weer toletzt in de Tied vör 1972 Deel von de Samtgemeen Kutenhult. 1972 is de Samtgemeen Kutenhult oplööst worrn un de Gemeen keem an de Samtgemeen Freenbeek. Eßel is an’n 1. Juli 1972 bi de Gemeenreform in Neddersassen mit de Gemeen Kutenhult tohoopleggt worrn. Eßel is evangeelsch-luthersch präägt un höört to dat Kaspel von de Petrus-Kark in Mulsen. För de Kathoolschen weer von 1968 bet 2003 de Lukas-Kark in Freenbeek tostännig. De
The Fifth Element is en franzööschen Science-Fiction- un Aventüerfilm ut dat Johr 1997 vun den Speelbaas Luc Besson. De Hööftrullen vun de Space Opera weern mit Bruce Willis un Mila Jovovich besett. Dör sien bannig hogen Inspeelresultat vun ruchweg 260 Millionen US-Dollar tellt he to de kommerziell spoodrieksten europääschen Filmen. De Film fangt mit en Torüchblenn an in’t Ägypten vun’t Johr 1914. In en verfallen Tempel is en Archäoloog dorbi, en olle Inschrift uteneen to klamüsern, na de dat gresig Böse all 5000 Johren loslaten warrt un versöcht, allns Leven tonichten to maken. Ok vun en Wapen gegen dat Böse steiht dor wat schreven, de as dat „föffte Element“ betekent warrt. Wobi de veer Elementen Füer, Water, Eer un Luft dör veer Stenen repräsenteert warrt, wiel dat föffte in en Sarkophag begraven wesen schall. Dat Böse kann anhollen warrn, wenn de Elementen in’n Tempel opstellt warrt. De Priester, de op den Tempel oppassen deit, wohrt ok dat Geheemnis vun’t föffte Element. He versöcht den Professer dorvun aftohollen, noch mehr ruttofinnen, as op mol en Ruumschipp mit Butenirdische, neemlich de Mondoshawan (utsnackt as Mondoshiwan), vör’n Tempel lannt. Vun wegen, dat de Eerste Weltkrieg bevörsteiht, weern de Elementen nich mehr seker op
William Alison „Bill“ Anders (* 17. Oktober 1933 in Hongkong) is en ehmalger US-amerikaansch Luftwapenoffizier un Astronaut. Boren in Hongkong, wiel sien Vader as Pilot bi de US Navy dor statschoneert weer, wuss Anders in Kalifornien up. 1951 hett he de East Jackson High School afslooten. Dornah studeer he an de US-Marineakademie in Annapolis (Maryland), wat he 1955 mit en Bachelor-Afsluss beend hett. He wessel to de US-Luftwaffe un deen as Affangjäger in en Allwetter-Geswader. 1962 hett he sien tweet Universitätsafsluss mit en Master as Kernenergietechniker vun dat Air Force Institute of Technology, dat up de Wright-Patterson Air Force Base in Ohio ünnerbrocht is, kreegen. In en Wapenlabor vun de Luftwaffe in New Mexico hett Anders denn an technisch Mögelkeiten to dat Afschirmen vun Karnreaktoren arbeit. Anders, intüschen Hauptmann vun de Luftwaffe, hett sück denn bi de NASA bewurben un wurr an‘ 17. Oktober 1963, an sien 30. Gebortsdag, as en vun 14 Astronauten vun de darte Utwahlgrupp de Apenlichkeit vörstellt. De Utbillen fung in‘ Februar 1964 an. As Spezialrebeet wurr hüm 1965 Dosimetrie, Strahlungseffekte un Levenserhollenssysteme towiest. He weer en vun de eerst Astronauten, de da Lunar Landing Training Vehicle (LLTV) flaagen hebbt, mit de de Landung up den
Vohilaid (in düütsch Wohhi) is en eestnisch Oostsee-Insel. Vohilaid liggt noordööstlich vun de eestnisch Insel Hiiumaa. Se hörrt verwaltensmäßig to de Gemeend Pühalepa up Hiiumaa. Dat Meer tüschen Hiiumaa un Vohilaid is dörgahns blots 40 cm deep, so dat Autoverkehr tüschen de Eilannen mögelk is. Dat Eiland is 416 Hektar groot. De hööchste Punkt liggt teihn Meter över den Meeresspeegel. Vohilaid wurr eerstmals 1586 in en Oorkunn nömmt. Bit to’n Tweeten Weltkrieg weer de Insel bewahnt, tomahl dorup Ackerbu mögelk weer. Hüüd wurrd se aber blots noch as Weideland bruukt. In‘ Nörden vun Vohilaid gifft dat noch mehr Eilannen: Hellamaa rahud, Uuemererahu, Ramsi rahu un Kadakalaid, up de sogor en lütten Wald wasst. 1,5 km noordööstlich liggt de Insel Hõralaid. Koordinaten:58° 55′ N, 23° 2′ O
De Bartholinsche Drüüs is en poorige akzessoorsche Geslechtsdrüüs vun de Fro. Se münnt twüschen de lütten Schaamlippen in den Schedenvörhoff. De Neem geiht torüch op den däänschen Anatom Caspar Bartholin (1655-1738). De Drüüs gifft dat nich blots bi de Fro, man se is ok bi de Seken vun de Wedderkauers un de Katten utbillt. Bi de annern Söögdeerten kummt se nich vör. Dor sünd denn blots de lütten Vörhoffdrüsen utbillt. Lütte Vörhoffdrüsen kamt bi de Fro un bi Wedderkauers tosätzlich to de groten vör, wiel Katten blots de groten opwiest. Dorbi hannelt sik dat üm instreihte Ansammlen vun Drüsen in de Wand vun’n Schedenvörhoff, de makroskopsch nich to sehn sünd. De Bartholinschen Drüsen geevt en Sekret af, wenn de Fro sexuell erregt warrt. Sehren vun de Drüüs dör Bakterien föhrt to en Bartholinitis, to en Bartholin-Empyem oder to en Bartholin-Zyste, de dör Antibiotika oder in’n Fall vun de Zyste ok dör en chirurgsch Ingriepen (de so nöömte Marsupialisatschoon) behannelt warrn künnt. Vun wegen dat se in en Rebeet leegt, wo een op sitten deit, doot se teemlich weh. Je na Grött könnt se ok in’t Liggen oder in’t Stahn wehdoon. Dat Gegenstück to de Bartholinschen Drüüs bi de Mannslüüd oder
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | 90er v. Chr. | ► ◄◄ | ◄ | 127 v. Chr. | 126 v. Chr. | 125 v. Chr. | 124 v. Chr. | 123 v. Chr. | 122 v. Chr. | 121 v. Chr. | 120 v. Chr. | 119 v. Chr. | ► | ►► Dat Röömsche Riek nümmt de Balearen in. Quintus Caecilius Metellus Balearicus grünnt de Städer Pollentia (hüdigendags Alcúdia) un Palma).
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | 90er v. Chr. | ► ◄◄ | ◄ | 128 v. Chr. | 127 v. Chr. | 126 v. Chr. | 125 v. Chr. | 124 v. Chr. | 123 v. Chr. | 122 v. Chr. | 121 v. Chr. | 120 v. Chr. | ► | ►► In Ägypten verdreegt sik Kleopatra II. un Ptolemaios VIII. na en langen Börgerkrieg (vun 132 v. Chr. af an) wedder vor all Lüde. Se regeert tohopen bit 116 v. Chr.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | 90er v. Chr. | ► ◄◄ | ◄ | 129 v. Chr. | 128 v. Chr. | 127 v. Chr. | 126 v. Chr. | 125 v. Chr. | 124 v. Chr. | 123 v. Chr. | 122 v. Chr. | 121 v. Chr. | ► | ►► Süüdfrankriek warrt Provinz vun dat Röömsche Riek (Provence)
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | 90er v. Chr. | ► ◄◄ | ◄ | 130 v. Chr. | 129 v. Chr. | 128 v. Chr. | 127 v. Chr. | 126 v. Chr. | 125 v. Chr. | 124 v. Chr. | 123 v. Chr. | 122 v. Chr. | ► | ►► Wang Zhi, Kaisersche vun China (* 173 v. Chr.)
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | 90er v. Chr. | ► ◄◄ | ◄ | 131 v. Chr. | 130 v. Chr. | 129 v. Chr. | 128 v. Chr. | 127 v. Chr. | 126 v. Chr. | 125 v. Chr. | 124 v. Chr. | 123 v. Chr. | ► | ►► um 127 rüm: Antiochos vun Askalon, greeksch Philosoph um 127 rüm: Quintus Caecilius Metellus Pius, röömschen Konsul † 63 v.Chr.),
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | 90er v. Chr. | ► ◄◄ | ◄ | 132 v. Chr. | 131 v. Chr. | 130 v. Chr. | 129 v. Chr. | 128 v. Chr. | 127 v. Chr. | 126 v. Chr. | 125 v. Chr. | 124 v. Chr. | ► | ►► De Samaritaners ehr Tempel bi dat hüdige Nablus warrt vun de Hasmonäers to Dutt maakt.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | 90er v. Chr. | ► ◄◄ | ◄ | 133 v. Chr. | 132 v. Chr. | 131 v. Chr. | 130 v. Chr. | 129 v. Chr. | 128 v. Chr. | 127 v. Chr. | 126 v. Chr. | 125 v. Chr. | ► | ►► Antiochos VII. Eumenes, König vun dat Riek vun de Seleukiden Aristonikos, lesten Arven vun dat Riek vun Pergamon Publius Cornelius Scipio Aemilianus Africanus (an'e Siet maakt), röömschen Feldherr (* 185 v. Chr.)
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | ► ◄◄ | ◄ | 134 v. Chr. | 133 v. Chr. | 132 v. Chr. | 131 v. Chr. | 130 v. Chr. | 129 v. Chr. | 128 v. Chr. | 127 v. Chr. | 126 v. Chr. | ► | ►► Ptolemaios, König vun Kommagene
Hans Günter Rosenthal (* 2. April 1925 in Berlin; † 10. Februar 1987 ok dor) weer en düütschen Entertainer, Moderater, Speelbaas, as ok Baas vun’t Afdeel Ünnerholen bi’n RIAS un Liddmaat in’t Direktorium vun’n Zentralraat vun de Jöden in Düütschland. Hans Rosenthal is as Söhn vun en jöödsch Familie in Berlin-Prenzlauer Berg opwossen un hett as Kind de anwassen antisemitische Verfolgen dör den Natschonalsozialismus mitbeleevt. Sien Vadder, Kurt Rosenthal, is 1937 in’t Öller vun 36 Johren doodbleven, kort nadem he as „Nicharier“ vun de Düütschen Bank op de Straat sett worrn is. Sien Mudder Else, borene Isaac, is in’n November 1941 an Krebs doodbleven. Sien Broder Gert (1932-1942) un annere Familienanhörige sünd in’n Holocaust ümbröcht worrn. Hans Rosenthal is vun 1940 an vun de Natschonalsozialisten för Dwangsarbeiten insett worrn. Ünner annern müss he as Kuhlengraver bi Fürstenwalde arbeiten un as Akkordarbeiter in en Blickemballaschenfabrik in Berlin-Weißensee un in Torgelow. 1943 is he in de Berliner Lüttgoornanlaag „Dreieinigkeit“ (Bezirk Lichtenberg) ünnerduukt un künn so bit to’t Enn vun’n Krieg in sien Versteek överleven. Holpen hebbt em dorbi dree Berliner Fronslüüd, de keen Jöden weern. Vun 1945 an künn he bi’n Berliner Rundfunk en Utbilln maken, woneem he dorna as Helpsmann vun’n
Aasp (hoochdüütsch Aspe) is en Dörp in de Gemeen Kutenhult in’n Landkreis Stood, Neddersassen. De Oort besteiht ut dat egentliche Dörp (Groot Aasp) un den Oort Lütt Aasp. De Oort liggt op de Stoder Geest. Dat Water ut dat Rebeed flütt över Gravens na de Bever hen af. De Naveröörd sünd Kutenhult in’n Noordwesten, Wehl in’n Noordoosten, Frankenmoor un Bargst in’n Oosten, Brest in’n Süden un Soors in’n Westen. De Oort kummt al in de Tied 1111 bet 1116 as Aspa in en Oorkunn vör. In’n Eersten Weltkrieg sünd negen Soldaten ut Aasp fullen oder vermisst un in’n Tweten 38 Lüüd. Vör 1852 weer dat Dörp in de Böörd Mulsen binnen dat Amt Harsfeld. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. Aasp is an’n 1. Juli 1972 bi de Gemeenreform in Neddersassen mit de Gemeen Kutenhult tohoopleggt worrn. * mit Lütt Aasp Dat Wapen wiest op sülvern Grund en gröön Espentelg mit dree Bläder, de pielliek steiht. De Espentelg steiht för den Naam von’n Oort, de von dat ooldsassische Espa
Moderater (vun latiensch moderare „stüern“, „lenken“) betekent Moderater, en Person, de en Diskusschon oder annerseen Kommunikatschoon leiden un lenken deit, Moderater, in de röömsch-kathoolschen Kark en Ordenspriester, de en Karkengemeen leiden deit, Moderater, in de Karnphysik en Material to’n Afbremsen vun Neutronen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kommagene is in de Antike en Landschop in den Süüdosten vun Lüttasien ween. Ehre Hööftstadt is toeerst Samosata ween, later weer dat Hierapolis Bambyke. Ööstliche Grenz is de Euphrat-Stroom ween. In dat Johr 866 v. Chr. is dat Königriek Kummuhu unner den König Assur-Nasirpal II. to'n eersten Mol nömmt wurrn. De Könige vun Kummuhu mössen Tribut an Assyrien betahlen. Um 750 v. Chr. hett König Kuštašpi mitmaakt bi en Allianz gegen Assyrien. De Upstand is 743 v. Chr. bi Arpad daalpeddt wurrn. Nadem dat Riek unner den König Mutallu in dat Johr 708 v. Chr. noch mol upsternaatsch wurrn weer, is dat unner den Grootkönig Sargon II. en Provinz vun Assyrien wurrn. 605 v. Chr. hefft de Babyloniers unner ehrn König Nebukadnezar II. Kummuhu erovert. Unner de Achämeniden is dat Land later en Deel vun Oostarmenien wurrn. Unner Ptolemaios VI. Philometor vun Ägypten is Kommagene 163 v. Chr. unafhängig wurrn vun de Seleukiden. Sien wichtigsten König weer Antiochos I. (69 – um un bi 36 v. Chr.). Na Antiochos III. sien Dood (17 n. Chr.) is Kommagene an dat Röömsche Riek anslaten wurrn. In Religion un Kultur hefft sik Elemente vun den Hellenismus, inheemsche Traditschonen ut Anatolien un de Infloot
Helmst is en Dörp mit üm un bi 1100 Inwahners in de Gemeen Deinst, Samtgemeen Freenbeek, in’n Landkreis Stood, Neddersassen. In’n Oosten von’t Dörp liggt de Rüstjer Forst mit dat lütt Dörp Rüstje. De Naveröörd sünd Hagen in’n Noorden, Gothenborg in’n Noordoosten, Dollern un Hornborg in’n Oosten, Issendörp un Ohrens in’n Süden un Deinst in’n Westen. Toeerst in de Oorkunnen dükert dat Dörp 1141 as Helvesic op. Vör 1885 weer dat Dörp in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. In’n Eersten Weltkrieg sünd 18 Soldaten ut Helmst fullen oder vermisst un in’n Tweten 51. De Gemeen Helmst hett von 1965 bet 1972 to de Samtgemeen Freenbeek tohöört. De is an’n 1. Juli 1972 oplööst worrn. In dat Johr is mit de Kommunalreform in Neddersassen de ne’e un gröttere Samtgemeen Freenbeek billt worrn, to de de Oort sietdem höört. Helmst is an dissen Dag mit de Gemeen Deinst tohoopleggt worrn. Helmst is evangeelsch-luthersch präägt un hett bet 1959 to dat Kaspel von de Primus-Kark in Bargst höört. Nu höört dat to de Martin-Luther-Kark in Freenbeek. För de Kathoolschen is de Hillig-Geist-Kark in
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 190er v. Chr. | 180er v. Chr. | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | ► ◄◄ | ◄ | 167 v. Chr. | 166 v. Chr. | 165 v. Chr. | 164 v. Chr. | 163 v. Chr. | 162 v. Chr. | 161 v. Chr. | 160 v. Chr. | 159 v. Chr. | ► | ►► Unner Ptolemaios VI. Philometor vun Ägypten warrt Kommagene as Königriek unafhängig vun de Seleukiden.